# Il gondoliere veneziano/Parte II

../Parte I ../Nota storica IncludiIntestazione 13 luglio 2023 75% Da definire
Il gondoliere veneziano Carlo Goldoni 1732 CC BY-SA 3.0 GFDL Indice:Goldoni - Opere complete, Venezia 1928, XXVI.djvu //it.wikisource.org/w/index.php?title=Il_gondoliere_veneziano/Parte_II&oldid=- 20230713154050 //it.wikisource.org/w/index.php?title=Il_gondoliere_veneziano/Parte_II&oldid=- 20230713154050
[p. 66
PARTE SECONDA.
SCENA PRIMA.
BETTINA vestita da barcariol .
Quante invenzion e quante furbarie
No vastu suggerindo ai to seguazi? Quante istorie gh’è mai? Ti xe per tutto, Per tutto se menzona el to gran nome, In somma ti fa far a tutto el mondo Spropositi bestiai senza retegno. Son costretta anca mi far co fa i altri, Sol per ti, Buleghin, che t’amo tanto . Ti m’ha promesso, è vero, de obbedirme, Ma troppo no me fido Dei zuramenti e delle to promesse; Me son giusto per questo Da barcariol vestia Per volerme chiarir con la presenza, E véder se ti xe fermo e costante, Se da ponente ti è, o da levante. La zelosa sempre cerca De trovar in qualche intrigo Quel so caro, quel so amigo, Per poderlo maltrattar. Ma ben spesso la se falla, Chè la balla
Torna inebrio de galoppo E fa el muro rebombar. Pur troppo se pol dar che me succeda De trovar quel che cerco, E che trovà che l’abbia, Me penta po d’aver recercà tanto. Mi cerco Buleghin fido e costante, Mi el cerco senza vizi e pien d’inzegno , Ma tal mai no lo trovo, Se nol fo far de legno. (parte
SCENA II.
Buleghin, poi Bettina.
Ghe son cascà, senza che me ne accorza. Ma se Tultimo taggio Me andava ben, mi me reffava certo. In fin tutto xe andà: son in malora, Ho perso i bezzi, el bollo, e l’arecordo. Tutto ho ziogà: fin el feral de barca; Che se’l paron lo sa, el me manda via. Ma se avessi badà alle parole
Della mia cara Betta, no sarave In stato come son de desperarme. Mi no gh’ò muso Nè so come mai far, andarghe inanzi; Perchè s’ella me vede
Allora sì, che in bocca al gatto è ’l sorze. Bettina. Compare, cossa xe? Se mi no fallo, (avanzandosi
Me par véderve in oca; e zurerave Che pensè alla regata, Che presto se ha da far in Canalazzo. Vu certo ve sè messo, e sè pentio Perchè forsi ve manca un bon compagno. Se questo xe, fradel, feve coraggio Che son qua mi per farve aver el primo; E se tegnirme drio vu ve impegnè, El porchetto sarà de chi lo vuol, El bon premio avrè vu, mi ve lo zuro Che in gondola a do remi, ho una vogada Sì avalìa e destesa, Che el mio provier no fa gnente fadiga, E po quando so in poppe, E che gho el remo in man, sto forte e saldo; E senza mai straccarme vago via Infin che nu zonzemo alla stallia. Buleghin. Compare, a quel che sento, vu sè franco E de barca a menar vu gh’avè el primo; Ma ’l pensier de regatta no me afflise Nè l’arte del vuogar me dà tormento. Una mazor passion mi gh’ò qua drento. Bettina. Cossa gh’aveu mai, Se dir se puol a un vostro zenso , Che mi tal me ne vanto ;
Diseme, comande, che sarò pronto. Buleghin. Vu gavè un cuor, fradel, troppo amoroso E obrigarme cerchè, co dise quello Al grand’Argante, quando per Olindo El manda a desfidar el bon Tancredi; E sì ben che il mio mal no gh’à remedio, Ve vogio dir almanco la so causa. Gh’ò do tormenti al cuor che lo trafise, Gh’ò ’l ziogo e gh’ò l’amor che me dà impazzo. Bettina. (Che gran furbazzo!) Buleghin. Ma quel che pezo xe, l’è che a Bettina, Al mio cuor, gh’ò promesso De no ziogar mai più; anzi ho zurao. E po ’l diavol infame per gabarme Al ziogo el m’ha portà a novoggiando; Gh’ò lassà i bezzi, i anei, anca el feral; E se Betta lo sa, l’avrà rason De dirme disgrazià, furbo, baron. Bettina. (El gramo xe vegnuo zo col brenton ; Ma una prova vôi far, se la me riesse). Fe una cossa, fradel, lassè Bettina E tendè al ziogo, che una volta o l’altra Fortuna vegnirà colla segonda, Che se la ve se mostra un dì pietosa, Meggio de Betta troverò morosa. Buleghin. Sangue de diana I Me l’avè fatta dir, caro compare! Che mi lassa Bettina? Che mi lassa el mio cuor? Noi sarà mai: Piuttosto vôi lassar de star al mondo; Mi lasserò el paron, lasserò i vizi,
Ma che lassa Bettina no gh’è caso. Bettina, lassarte, Nè mai sbandonarte? Più tosto me voggio Strazzar sto mio cuor; Gh’ò in odio la vita, Za sento la fita, La piaga crudele Che m’ha fatto amor. Bettina. (Gramo, el me fa peccà). In veritae Tanto ben ghe volè a sta Bettina, E po la desgustè cussì per poco?
Scuseme, zenso car , vu sè un aloco. Buleghin. Ah? che pur troppo el so per mia desgrazia. Ma ve zuro, fradel, se mai più ziogo, Che me possa brusar drento del fuogo; E se mai più desgusto la mia Nina, Me frusta el bogia, e po vaga in berlina. Bettina. Ah Buleghin baron! perchè mai vustu Chiamarte tanto mal, se za Bettina Te perdona el to fallo anca sta volta? Vàrdeme, Buleghin; no ti cognossi La to Betta vestia da barcariol? Sì, sì, son quella Che ho scoverto bel bel la baronada; Giudizio in avegnir.... L’ho perdonada. Buleghin. Che stravaganza è questa? E dove songio? Se dorma mi non so, o pur se veggia! Che caso, che stupor, che maraveggia! Ah sì che ti xe Betta, te cognosso. Perdoneme, mio cuor, anche sta volta,
Per castigo deventa mia muggier. Bettina. Sì sì, in fede la man te do, cuor mio; To muggier mi sarò; ti mio mario. Caro ti, no ziogar tanto, Mi te prego, el mio tesor. Buleghin. El mio ziogo sarà quanto De Bettina xe l’amor. Bettina. No me dar più sto tormento. Buleghin. Te darò, mio ben, contento. Bettina. Te prometto in recompensa... Buleghin. Mi te zuro in mia conscienza...
Fine dell’Intermezzo.

#### Note

* ↑ Nella prima edizione (Milano, Malatesta, 1732) è stampato: Intermezzo secondo. E sotto si legge: Bettina vestita da barcarolo, poi dopo Buleghin.
* ↑ Edd. Tev., Zatta ecc.: furberie.
* ↑ Nelle edizioni del Settecento è stampato ghe.
* ↑ Anche in questo secondo intermezzo gli endecasillabi sono divisi in settenari e quinari nell’ed. Malatesta.
* ↑ Così l’ed. Zatta; nelle edizioni precedenti è stampato: Me son per questo.
* ↑ Così correggo il testo, dov’è stampato: da se falla.
* ↑ Palla.
* ↑ Qui significa giudizio, cervello: v. Patriarchi, Vocabolario.
* ↑ Così l’ed. Zatta; nelle edizioni precedenti è stampato: Ma tal nol trovo.
* ↑ Così l’ed. Malatesta. Edd. Ter., Zatta ecc.: posso.
* ↑ Taglio. Allude al gioco della bassetta.
* ↑ Mi rifacevo, mi rimettevo. Dal verbo refar.
* ↑ Vedi nel Boerio la voce ricordin: anello dato a persona cara per pegno d’affetto.
* ↑ Fanale.
* ↑ Così Malatesta. Nelle edd. posteriori: se il.
* ↑ Ed. Tevernin: "Che se il paron lo sa — El me manderà via"
* ↑ Nelle edd. Malat. e Tev.: "Ma se avessi badà — Alle parole". Nell’ed. Zatta: "Ma se avesse badao alle parole ".
* ↑ Sorcio, topo.
* ↑ Edd. Malat. e Tev.: Bettina si fa avanti.
* ↑ Qui significa: sopra pensiero, preoccupato. Di chi non bada a ciò che altri gli dice: Boerio.
* ↑ Ed. Malatesta: adrio.
* ↑ "L’ultimo premio della regata, ch’è un porcellino", vol. II, 412, n. d.
* ↑ Così Malatesta. Nelle edd. posteriori: averè.
* ↑ Nelle edizioni posteriori all’ed. Malatesta questo verso ha 12 sillabe.
* ↑ Gualiva o valiva, cioè uguale.
* ↑ Prodiero, colui che voga a prora: Boerio.
* ↑ Ed. Tevernin: niente.
* ↑ Così l’ed. Malatesta. Le edd. posteriori: staccarme.
* ↑ Giungiamo.
* ↑ Così Malatesta. Nelle edd. post.: da.
* ↑ Edd. Tev., Zatta ecc.: vogar.
* ↑ Così il testo. Zenso significa “omonimo, uno che ha lo stesso nome”: Patriarchi.
* ↑ Ed. Malatesta: Che mi tal me canto.
* ↑ Ed. Malatesta: zovarve.
* ↑ Qui Buleghin cita il Tasso a sproposito, orse per darsi importanza.
* ↑ Così il testo, e poi più sotto: Il diavol.
* ↑ Edd. Tev. e Zatta: E po il ecc.
* ↑ Non volendo, involontariamente: Boerio.
* ↑ Con facilità: vol. IV, 374 (cfr. Boerio).
* ↑ Ed. Malatesta: vegnerà co la ecc.
* ↑ Ed. Zatta: profonda.
* ↑ Ed. Tevernin: che mi ha fatto Amor. Ed. Zatta: che m’ha fatt’amor.
* ↑ Ed. Zatta: (Gramo, el me fa peccà in veritae).
* ↑ Ed. Malatesta: così per puoco?
* ↑ Così nella prima stampa Malatesta. Nelle edd. Tevernin, Zatta ecc. leggesi: senza cao; cioè uomo senza cervello.
* ↑ Così l’ed. Malatesta. Nelle ristampe posteriori: Tutto to sarà il mio cuor.